text:  Tidligere tv-vært bliver radiochef
  30 august 2012 kl. 11.00
  Journalist Louise Pettersson, tidligere vært på TV SYD, bliver fra 1. oktober daglig leder af DR Trekanten. Hun er udnævnt til ny redaktionschef for regionalradioens afdeling i Vejle.
  Den 39-årige Louise Pettersson har i 15 år arbejdet ned regionaljournalistik. Hun er i dag morgenvært og redaktionssekretær på DR Syd i Aabenraa og har tidligere arbejdet for TV SYD og TV/Midt-Vest. 
  Den nye chef for DR Trekanten afløser Morten Teilmann-Jørgensen, der har været i redaktionschef hos DR i Vejle de seneste seks år. 
  Han skal fremover være projektleder for Kongernes Jelling ? et nyt oplevelsescenter i Sydjylland.
  